**KALAJOEN VESIENHOITORYHMÄN KOKOUS**

Paikka: Sievin kunnantalon valtuustosali

Aika: 14.10.2021 klo 9-12

Asialista:

1. Kokouksen avaaminen
	* + Puheenjohtaja avasi kokouksen klo 9:01. Paikalla Tapio Koistinaho (puheenjohtaja), Nita Tuomi (sihteeri), Kari Kestikievari, Ossi Laakso, Markus Niskanen ja Juha Peltomaa. Etänä Jari Järvenpää, Ville Soininen, Irmeli Ruokanen, Heidi Mäki-Leppilampi, Juho Miettinen, Reijo Peltokorpi ja Kari-Matti Vuori (puhumassa Puu-hankkeista, poistui klo 9:58)
2. PuuValuVesi ja PuuMaVesi-hankkeiden esittely, Kari-Matti Vuori, SYKE
	* + Kari-Matti kertoi hankkeista ja puun käytöstä vedenpuhdistukseen. Paikalla olijoille toimitetaan myös diasarja jälkikäteen sähköpostitse tutustuttavaksi. Reijo ehdotti Sievin Evijärjeä ja Petäjäojaa mahdollisina kohteina puu-upotuksiin, mutta näitä täytyy miettiä myös hankkeista vastaavien henkilöiden sekä kuivatusyhtiön edustajan kanssa. Pylväsojan hanke ja pengerpumppaamot mahdollisuuksia myös, Pylväsojan hankkeesta Kari-Matin kanssa on puhuttukin jo aiemmin mahdollisena kohteena.
3. Kuntakohtaiset vesiensuojelun toimintaohjelmat
	* + Nita esitteli Ylivieskan toimenpideohjelmaa ja kertoi että kuntien aktiivisuutta ohjelmien toteuttamisessa kaivataan. Kokoukset kunnittain järjestetään loka-marraskuussa. Nita käy vierailulla kaikissa kunnissa, ja tutustutaan toimintaohjelmaan tarkemmin kuntakohtaisesti jonkun asiasta tietävän kanssa. Toimintaohjelmat tulevat valmiiksi lokakuun alussa, minkä jälkeen kunnat saavat ne vapaasti omaan käyttöönsä ja päivitettäväksi tulevaisuudessa.
4. Vakaasti Peräsimessä -hankkeen toimenpiteet
	1. Vesien hallinta maa- ja metsätaloudessa: Luonnonmukaisen peruskuivatuksen suunnittelu
		* Nita kertoi Reisjärven Kalajan järvikuivion suunnittelusta ja aikataulusta. Suunnittelu etenee hyvin, suunnittelija on menossa tekemään maastomittauksia lokakuussa.
	2. Kosteikko- ja vesienhoitosuunnittelu
		* Nita kertoi Ylivieskaan suunniteltavista kolmesta kosteikosta. Kosteikot suunnitellaan kaikki yksityismaille, ja niiden toteutuminen on hyvin todennäköistä, jos rahoitusmahdollisuuksia löytyy. Kosteikkojen suunnittelussa jäädään hankesuunnitelman tavoitteesta parin kosteikon verran
	3. Toteutetut kosteikot
		* Toteutettavia kosteikkoja ei vaikuttaisi tulevan tälle toimintakaudelle. Tässäkin jäädään hankesuunnitelman tavoitteesta.
5. Vuoden 2022 suunnitelma
	* + Tapio kertoi seuraavan vuoden suunnitelmasta Kalajoen vesienhoitoryhmän toiminnalle. Tarkoituksena on, että ensi vuodelle ei haeta ryhmälle erillistä hanketta, mutta jatketaan yhteistyötä ja kokouksia kaksi kertaa vuodessa. Rahoitushaut vesienhoidollisille hankkeille umpeutuvat marraskuun loppuun mennessä. Tapio ottaa tarvittaessa yhteyttä kuntiin marraskuun alulla, ja kyselee vähän mahdollisista rahoitus/hankekohteista.
6. Muut asiat
	* + Nita kertoi lounasjärjestelyt ja iltapäivän ohjelman
7. Seuraava kokous
	* + Seuraavaa kokousta ehdotettiin pidettäväksi huhti-toukokuussa, hieman kelistä ja vierailukohteesta riippuen.
		+ Reisjärveä ehdotettu mahdollisena kokouspaikkana, jolloin vierailu voisi olla Kalajaan. Samalla peruskuivatussuunnitelmaa voitaisi esitellä kokouksessa.
8. Kokouksen päättäminen
	* + Puheenjohtaja päätti kokouksen klo 11:00

Nita Tuomi

Ylivieskan kaupunki

puh. 040 182 8781, nita.tuomi@ylivieska.fi